

**Budapesti Módszertani Szociális Központ és Intézményei**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Budapesti Módszertani Szociális Központ és Intézményei   
Műszaki és üzemeltetési Csoport  
  
műszaki előadó munkakör mellett műszaki és üzemeltetési csoportvezető**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**  
  
A vezetői megbízás határozott időre, 5 év-ig szól.

**A munkavégzés helye:**

1134 Budapest XIII. kerület, Dózsa György út 152.

**A beosztáshoz tartozó, illetve a vezetői megbízással járó lényeges feladatok:**

Az intézmény zavartalan és gazdaságos működését biztosító műszaki feltételek megteremtése. A karbantartási szükségletek felmérése, a karbantartás folyamatos megszervezése. Felújítási, rekonstrukciós és karbantartási javaslatok összeállítása. Biztosítja a BMSZKI által használt ingatlanok és berendezések intézményi lebonyolításban történő felújításával kapcsolatos felmérési, előkészítési, közbeszerzési feladatok teljesítését. Biztosítja a szállásnyújtási és gondozási, valamint a gondnoksági feladatok ellátásának tárgyi és üzemeltetési feltételeit. A takarítás és átalánydíjas karbantartások elvégzésének minőségi ellenőrzése. A karbantartási, javítási munkák anyagszükségletének összeállítása. A külső szolgáltatókkal végeztetett szolgáltatások szervezése, ellenőrzése.

**Illetmény és juttatások:** Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései , valamint a(z) Kjt. szociális, gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 5. számú melléklete (szociális ágazati összevont pótlék), továbbá a BMSZKI belső szabályzatának (éves szinten bruttó 200.000.-Ft cafeteria), illetve belső utasításainak (utazási költségtérítés és éves szinten bruttó 60.000.-Ft ruházati költségtérítés) rendelkezései valamint a vezetői beosztásokhoz kapcsolódó keresetkiegészítések megállapításai az irányadók.

**Pályázati feltételek:**

         Felsőfokú képesítés, szakirányú felsőfokú szakképesítés,

         Műszaki, üzemeltetési területen eltöltött - Legalább 1-3 év szakmai tapasztalat,

         Felhasználói szintű MS Office (irodai alkalmazások),

         Vagyonnyilatkozat tételi eljárás lefolytatása,

         Magyar állampolgárság, büntetlen előélet, cselekvőképesség

**A pályázat elbírálásánál előnyt jelent:**

         Főiskola,

         Szociális vagy egészségügyi ellátásban eltöltött több éves szakmai tapasztalat.

         CT-EcoSTAT program ismerete

         Közbeszerzési ismeretek

**A pályázat részeként benyújtandó iratok, igazolások:**

* Részletes szakmai önéletrajz
* Végzettséget igazoló okiratok másolata
* Motivációs levél
* Nyilatkozat arról, hogy a pályázó hozzájárul a pályázati anyagában foglalt személyes adatainak pályázati eljárással összefüggő kezeléséhez
* Nyilatkozat arról, hogy a pályázó hozzájárul-e, hogy a BMSZKI a toborzó listáján a személyes adatait a pályázat elbírálását követően (sikertelen pályázat esetén) 4 hónapig nyilvántartsa és kezelje.
* Érvényes hatósági erkölcsi bizonyítvány vagy nyilatkozat arról, hogy sikeres pályázat esetén, a jogszabálynak megfelelő érvényes hatósági erkölcsi bizonyítványt bemutatja

**A pályázat benyújtásának határideje:** 2020. április 24.

**A pályázatok benyújtásának módja:** Elektronikus úton a Személy- és munkaügyi csoport részére az allaspalyazat@bmszki.hu E-mail címen keresztül. A pályázati kiírással kapcsolatosan további információt Princz Dávid nyújt, a 06/1/522-28-42 -es telefonszámon. **A beosztás betölthetőségének időpontja:** A beosztás a pályázatok elbírálását követően azonnal betölthető.

**A munkáltatóval kapcsolatos egyéb lényeges információ:** Kérjük az e-mail tárgy rovatában feltüntetni a pályázati adatbázisban szereplő azonosító számot: MÜ/574-1/2020, valamint a munkakör/beosztás megnevezését: "műszaki előadó munkakör betöltése mellett műszaki és üzemeltetési csoportvezető". Sikeres pályázat esetén, a munkába állás feltétele: belépés napján érvényes, 3 hónapon belüli hatósági erkölcsi bizonyítvány bemutatása és a BMSZKI foglalkozás-egészségügyi orvosa által kiállított elsőfokú munkaköri orvosi alkalmassági vélemény leadása.

**A pályázat elbírálásának módja, rendje:** A pályázat beküldése előtt, kérjük olvassa el a pályázók személyes adatainak kezeléséről szóló BMSZKI adatvédelmi tájékoztatóját a www.bmszki.hu/adatvédelem oldalon. A benyújtott pályázatok értékelése alapján, a kiválasztott pályázók személyes meghallgatáson vesznek részt. A pályázókat írásban értesítjük. A határidőn túl érkező, valamint a pályázati feltételeknek tartalmilag nem megfelelő, illetve hiányos pályázatokat nem áll módunkban elfogadni.

**A pályázat elbírálásának határideje:** 2020. április 30.

**A pályázati kiírás további közzétételének helye, ideje:**

         www.bmszki.hu - 2020. április 6.

         www.budapest.hu - 2020. április 6.

         www.3sz.hu - 2020. április 6.

**A munkáltatóval kapcsolatban további információt a www.bmszki.hu honlapon szerezhet.**